Αργύρης Πανταζάρας

Ο Αργύρης Πανταζάρας (Βόλος ,14 Οκτωβρίου 1988) είναι Έλληνας ηθοποιός και σκηνοθέτης με έδρα την Ελλάδα. Σπούδασε στη Δραματική Σχολή του Εθνικού Θεάτρου.

Το 2016 ο Αργύρης Πανταζάρας κέρδισε το θεατρικό βραβείο “Δημήτρης Χορν” για την καλύτερη ερμηνεία νέου άνδρα ηθοποιού με τρεις υποψηφιότητες για τον ρόλο του τρελού («Βασιλιάς Ληρ»), για τον ρόλο του Έκτορα («Ρήσος» του Ευριπίδη) και για τον μονόλογο «ΑΩ» σε διασκευή και σκηνοθεσία δική του στο Θέατρο της Οδού Κυκλάδων – Λευτέρης Βογιατζής. 

Το χρηματικό έπαθλο του βραβείου (3.000 ευρώ), το διέθεσε σε ανθρωπιστική βοήθεια, δηλώνοντας: «Μακάρι με αυτά τα χρήματα να ξαναέφτιαχνα μια πατρίδα για τους ανθρώπους που βρίσκονται στους δρόμους της χώρας μας».

Είναι γνωστός για το ρόλο του Johnny με υποψηφιότητα καλύτερης ερμηνείας Β’ ανδρικού ρόλου στην πολυβραβευμένη ταινία Digger, η οποία ήταν η επίσημη πρόταση της Ελλάδας για τα Βραβεία Αμερικάνικης Ακαδημίας- Oscar. 

Είναι επίσης γνωστός για τις ερμηνείες του στο θέατρο ως Μεφιστοφελής («Φάουστ» του Γκαίτε) και ως Γουίνστον Σμιθ («1984» του Τζορτζ Όργοουελ), και τον ρόλο του Τρελού στον Βασιλιά Ληρ του Ο.Σαίξπηρ.

Έχει πρωταγωνιστήσει σε τηλεοπτικές σειρές όπως «10η εντολή» «Το Κόκκινο Ποτάμι» (2019), «Άγριες Μέλισσες»  «Οι Ήρωες του 1821» και «Σασμός».«Φλόγα και Άνεμος »« Ο Παράδεισος Των Κυριών» και Το 2024 Ο Σκαραβαίος στο Επεισόδιο:Ο δράκος του χωριού στο Alpha

 Έργο 
Το 2015 ίδρυσε την Εταιρία Θεάτρου «momentum» με σύμβολο τα φτερά των αγγέλων-αγγελιαφόρων, τιμώντας έτσι τους αγγελιαφόρους του αρχαίου δράματος.

Ολόκληρη η ονομασία της καλλιτεχνικής ομάδας είναι «momentum accelerated evolution» - «Ορμή επιταχυνόμενης εξέλιξης». Με βάση ένα θίασο καλλιτεχνών που παντρεύει το θέατρο, τον κινηματογράφο, τα εικαστικά.

Ακολούθησαν πετυχημένες παραστάσεις με βάση την σύνθεση κειμένων αρχαίου δράματος, όπως η «Μητρόπολη», όπου έλαβε χώρα στο Μικρό θέ 

ατρο Αρχαίας Επιδαύρου, στο πλαίσιο του Φεστιβάλ Αθηνών & Επιδαύρου σε συμπαραγωγή με το Εθνικό Θέατρο.  

Έχει υπογράψει επίσης σκηνοθεσία, δραματουργία, σκηνικά, κοστούμια, και έχει εργαστεί και ως εικονογράφος - σκιτσογράφος σε παιδικό βιβλίο το «Κουκλόσπιτο του Αισώ

 Προσωπική ζωή 
Το 2020 έγινε ζευγάρι με την επίσης ηθοποιό Σίσσυ Τουμάση και στις 23 Οκτωβρίου 2023 παντρεύτηκαν.

 Φιλμογραφία 
ΈτοςΤίτλος ταινίαςΣκηνοθεσία         2015ΊκαροςΓιώργος Φουρτούνης 2016Suntan Αργύρης Παπαδημητρόπουλος2017Πολυξένη: Μια ιστορία από την ΠόληΔώρα Μασκλαβάνου 2018Pari Σιαμάκ Ετεμάντη2018Ο Πιο Γλυκός Μισάνθρωπος Ελένη Αλεξανδράκη 2020DiggerΤζώρτζης  Γρηγοράκης 2021Ταξίδι στα αστέριαΧρήστος Δήμας 2022Super Νικόλας Κούλογλου

 Παραπομπές 

Κατηγορία:Έλληνες ηθοποιοί κινηματογράφου
Κατηγορία:Έλληνες ηθοποιοί θεάτρου
Κατηγορία:Έλληνες σκηνοθέτες
Κατηγορία:Έλληνες ηθοποιοί τηλεόρασης
Κατηγορία:Βραβευμένοι με Χορν
Κατηγορία:Απόφοιτοι της Δραματικής Σχολής του Εθνικού Θεάτρου